Z á p i s n i c a           
					        č. 1

zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa  17. 1. 2012.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB
3. Prerokovanie materiálov na zasadnutie MR MČ BNM 
4. Prerokovanie materiálov z oddelenia vnútornej správy a správy bytov a nebytových 
    priestorov 
5. Prerokovanie žiadostí o poskytnutie jednorazových finančných výpomocí 
6. Vyhodnotenie činnosti komisie SVaB za rok 2011 a Návrh plánu činnosti Komisie
    sociálnych vecí a bývania na rok 2012   
7. Rôzne

K bodu č. 1
Zasadnutie komisie otvoril a prítomných privítal na prvom zasadnutí v roku 2012 Ing. Martin Bartoš, predseda komisie. Požiadal členov komisie, aby si uctili pamiatku p. Ing. Milana Kukliša, ktorý bol členom komisie a už nie je medzi nami, minutou ticha. Predseda komisie prečítal program rokovania komisie, ktorý členovia schválili. Hlasovanie : prítomní: 5, za : 5. 

K bodu č. 2
Kontrola plnenia uznesení komisie a MZ MČ BNM.
Pre komisiu nevyplynuli žiadne úlohy.
Kontrola plnenia úloh z predchádzajúceho zasadnutia komisie. 
Informácia v bode č. 4.

K bodu č. 3
a/ Návrh na vyradenie prebytočného majetku v EKO podniku VPS
Ing. Bartoš, predseda komisie, konštatoval, že v materiáli je zoznam majetku, ktorý je neupotrebiteľný. 
Uznesenie č.1/3a
Komisia prerokovala predložený materiál a odporučila MR a MZ MČ BNM tento schváliť bez pripomienok. 			
Hlasovanie : prítomní :	5
	          za :		5

b/ Návrh na pristavovanie veľkoobjemových kontajnerov pre rok 2012
Uznesenie č.1/3b
Komisia prerokovala predložený návrh a odporučila MR a MZ MČ BNM tento schváliť bez pripomienok.
Hlasovanie : prítomní :	5
	          za :		5
 						- 2 –

K bodu č. 4
Komisia prerokovala materiály predložené na rokovanie dňa 13. 12 2011 
1/ Riešenie neplatičov v domových objektoch na Bojnickej ul. – na rokovanie komisie bol predložený prehľad všetkých neplatičov do 11/2011. Komisia po prerokovaní materiálu konštatovala, že tento nie je dostatočne prehľadný. Požiadala Ing. Janu Tlačíkovú, poverenú vedením odd. vnútornej správy a správy bytov a nebytových priestorov, aby predkladala na každé zasadnutie komisie aktuálny zoznam neplatičov, ktorí majú dlh viac ako dva mesiace so stanoviskom právneho oddelenia v členení, aby boli zvlášť uvedené nevymožiteľné pohľadávky a návrh resp. spôsob riešenia nedoplatkov ostatných neplatičov v súlade s platnými zásadami.
 Hlasovanie: prítomní : 5, za: 5.

2/ H. I., Bojnická 25, S. I., Bojnická 19 – žiadali o predĺženie práva nájmu. Komisia po prerokovaní odporučila predĺžiť súhlas na nájom bytu o jeden rok. Hlasovanie : prítomní : 6, za : 6.
3/ R. M., Príkopova 4, – žiada o predĺženie práva nájmu. Komisia prerokovala predloženú žiadosť, pričom zistila, že menovaný v minulom roku nemal uhradené nájomné za 4 mesiace spolu v sume 1018 € a žiadosť o predĺženie nájmu bola podaná až 1. 12. 2011. Pani Andrašíková informovala komisiu, že uvedený nedoplatok menovaný uhradil v decembri 2011. Komisia prerokovala žiadosť p. R. a vzhľadom k uvedeným skutočnostiam neodporučila predĺžiť súhlas na nájom bytu na Príkopovej č. 4..  Hlasovanie : prítomní : 6, za : 6.
4/ MUDr. O. E., Bojnická 23 – požiadala o súhlas na predĺženie dočasného bývania p. Silvie P., ktorá bývala 1 rok v  jej byte na Bojnickej ul. Komisia prerokovala žiadosť menovanej a nesúhlasila s predĺžením dočasného bývania p. P. v tomto byte. Hlasovanie : prítomní : 7, za : 7. 				
5/ T. Z., Turbínova 1, Bratislava – žiada o pridelenie bytu na Bojnickej ul., kde by sa presťahovala s manželom, ktorému jej zamestnávateľ nedal súhlas na prihlásenie na trvalý pobyt v podnikovom byte na Turbínovej ul. Ako dôvod uviedla jej onkologické ochorenie a zvyšovanie nájmu v tomto byte, čo nie sú manželia schopní hradiť pri vysokých nákladoch na lieky. Komisia opakovane prerokovala žiadosť menovanej a neodporučila túto riešiť, pretože manželia majú kde bývať a náklady na bývanie majú vyššie mesačne o 100 € z dôvodu nedoplatku z minulého obdobia, kedy ich príjem bol značný. Komisia poukázala na nedoplatok syna p. T., V. T. v byte na Bojnickej č. 25, kde má trvalý pobyt manžel p. T.. Nedoplatok 1 766,64 € je za 7 mesiacov v roku 2010 a 9 mesiacov v roku 2011.  Hlasovanie: prítomní : 5, za : 5.
6/ S. M., Moravská 7- žiada o poskytnutie bytu. Komisia prerokovala žiadosť menovaného a túto po zohľadnení všetkých skutočností, o ktorých bol menovaný informovaný v odpovedi na žiadosť v roku 2010, neodporučila riešiť. Hlasovanie : prítomní:  6, za : 6.
7/ Ďalej komisia prerokovala tieto materiály: U. E., Sibírska 17, K. P., Podolinec, L. M., Sibírska 33, T. B., Chemická 15, Bratislava a súhlasila s odpoveďami Oddelenia vnútornej správy, správy bytov a nebytových priestorov MÚ BNM. Hlasovanie: prítomní: 5, za: 5.
8/ B. B., Príkopova 4 - žiada o predĺženie nájomnej zmluvy na byt na Príkopovej ul. č. 4. Komisia po prerokovaní žiadosti odporučila predĺžiť súhlas o 1rok. Hlasovanie: prítomní : 5, za : 5.

  						- 3 -

9/ S. P., Bojnická 25 - žiada o výmenu bytu. Manželia P. sa osobne zúčastnili na rokovaní komisie a vysvetlili svoju žiadosť. Na inzerát, v ktorom chceli vymeniť byt za väčší pre ich štvorčlennú rodinu, sa im podarilo nájsť majiteľa trojizbového bytu p. M. P., bytom     Tbiliská 25, ktorý po strate zamestnania nie je schopný hradiť náklady na bývanie vo svojom byte. Menovaný ma nedoplatok vo výške 1337 € a penále z omeškania. Výmenou bytu by bol schopný hradiť nižšie náklady. Manželia P. prisľúbili uhradiť za menovaného vzniknutý nedoplatok a nájomné na Bojnickej ul. na jeden rok dopredu ako aj dohodnutú sumu za väčší byt. Na základe uvedených skutočností a krátkosť času na vybavenie komisia odporučila vybaviť potrebné podklady a členovia komisie sa k výmene opakovane vyjadria. Komisia požiadala oddelenie vnútornej správy a správy bytov a nebytových priestorov, aby zistilo či je právna možnosť výmeny obecného nájomného bytu za byt vo vlastníctve. Po prípadnom súhlase komisia žiada, aby bolo do novej nájomnej zmluvy zapracované spísanie notárskej zápisnice. Hlasovanie: prítomní : 6, za : 5, zdržal sa 1.
10/ Prehľad nájomných zmlúv na dobu určitú – na rokovanie komisie bol predložený zoznam 29 nájomníkov, ktorí majú súhlas na nájom bytu na dobu určitú. Komisia prerokovala predložený zoznam a tento vzala na vedomie.
8/ Zásady poskytovania obecných bytov – Mgr. Biharyová, poverená vedením oddelenia právneho, správy majetku a podnikateľských aktivít mala vykonať úpravu predmetných zásad v súlade s požadovanými postupmi a notárskym zabezpečením. Menovaná bude pozvaná na nasledujúce zasadnutie komisie.  

K bodu č. 5
1/ P. M., Piešťanska 7 - žiada o poskytnutie JFV na úhradu nájomného, ktoré nie je schopná hradiť z dávky v hmotnej núdzi. Komisia prerokovala žiadosť menovanej a túto neodporučila riešiť, pretože menovanej bola v decembri 2011 poskytnutá jednorazová finančná výpomoc k Vianociam 2011. Pani Potočná je nezamestnaná a poberá dávku v hmotnej núdzi z Úradu práce sociálnych vecí a rodiny Bratislava. Podľa platných zásad je možné JFV nezamestnaným obyvateľom poskytnúť len v mimoriadnych naliehavých prípadoch. Vzhľadom k uvedeným skutočnostiam komisia nenašla možnosť riešiť žiadosť menovanej v súlade s platnými zásadami. Hlasovanie: prítomní :  5, za: 5. 
2/ O. R., Tylova 7 - žiada o poskytnutie JFV. Menovaný je nezamestnaný a z úradu práce sociálnych vecí a rodiny poberá dávku v hmotnej núdzi vo výške 125 €, čo mu nestačí na lieky stravu, oblečenie a pokrm pre psov. Komisia prerokovala žiadosť menovaného, pričom konštatovala, že mu bola v decembri 2011 poskytnutá jednorazová finančná výpomoc k Vianociam odporučila doplniť túto o fotokópiu občianskeho preukazu, potvrdenie o výške dávky v hmotnej núdzi a doklad kde menovaný v súčasnosti býva. Hlasovanie: prítomní : 5, za 5.

K bodu č. 6
1/ Vyhodnotenie činnosti komisie za rok 2011 a Návrh vecného a časového plánu činnosti komisie na rok 2012 
Uznesenie č.1/6
Komisia prerokovala predložené materiály a tieto schválila bez pripomienok. 		
Hlasovanie : prítomní :	5
	          za :		5

 						- 4 -

K bodu č. 7
1/ Zásady zabezpečovania poskytovania stravovania ako podpornej služby v mestskej časti Bratislava – Nové Mesto pre občanov, ktorí dovŕšili dôchodkový vek, majú ťažké zdravotné postihnutie alebo nepriaznivý zdravotný stav
Ing. Vojtechová, poverená vedením oddelenia sociálnych služieb MÚ BNM informovala komisiu o skupine obyvateľov – dôchodcov, ktorým sa poskytuje stravovanie, a ktorým sa podľa nových zásad zvýši poplatok za obed o 0,80 €, k čomu sa na poslednom zasadnutí Miestneho zastupiteľstva MČ BNM kriticky vyjadril Ing. Bielik, predseda Finančnej komisie MZ MČ BNM i napriek tomu, že tieto zásady boli dvakrát prerokované a schválené v miestnom zastupiteľstve. Opakovane vysvetlila členom komisie, že v tejto skupine bolo 15 dôchodcov, z ktorých 3 zomreli, jedna obyvateľka bola umiestnená v zariadení sociálnej starostlivosti, niektorí majú manželov alebo deti, na ktorých sa vzťahuje zákon č. 36/2005    Z. z. o rodine, kde podľa ustanovenia § 66 sú deti povinné zabezpečiť svojim rodičom primeranú výživu, ak to potrebujú a po zvýšení dôchodku v roku 2012 by podľa pôvodných zásad väčšina prešla do skupiny, kde by sa im aj tak zvýšila úhrada za jeden obed. Napriek tomu budú títo obyvatelia individuálne posúdení a v prípade možnosti im bude navrhnuté, aby požiadali o poskytnutie jednorazovej finančnej výpomoci podľa platných zásad. Ing. Vojtechová požiadala Ing. Bartoša, aby o tejto skutočnosti informoval Ing. Bielika s tým, že v budúcnosti pri prerokovaní materiálov predkladaných na zasadnutie MZ MČ BNM je potrebné v prípade nejasností požiadať o vysvetlenie pred ich prerokovaním v MR resp. MZ MČ BNM.    
2/ Ing. Bartoš, predseda komisie informoval členov o nasledujúcom zasadnutí komisie, ktorá  bude dňa 14. 2. 2012. a poďakoval im za aktívnu účasť na rokovaní.

									   Ing. Martin Bartoš
									predseda  komisie v. r.

Zapísala : Janovičová							

Z o z n a m
žiadateľov o poskytnutie bytu,  u ktorých je potrebné vykonať poslanecký
prieskum a ktorí sú vedení v evidencii

Poslanecký prieskum : 
1/ Hangáč Marek, Račianska 51, -  doplniť žiadosť

Evidencia : 
1/ Rabajová Viktória, Nobelova 48
2/ Tichá Mária, Nobelova 1/A 
3/ Zach Peter, Čsl. parašutistov 25
4/ Gajdošech Róbert, Račianska 41

Bratislava : 22. 11. 2011
Vypracovala : Janovičová